Përkujtimorja për gazetarët e rënë në detyrë
Muzeu i gazetarisë Newseum shton emrat e gazetarëve që vdiqën ose u vranë gjati vitin 2013 ndërsa punonin për të raportuar lajmet
Përkujtimorja e Gazetarëve në muzeun e gazetarisë Newseum në Uashington mban emrat e korrespondentëve, fotografëve, redaktorëve dhe të tjerëve që vdiqën ose u vranë ndërsa punonin të raportonin lajmet. Gjatë një ceremonie për ri-inaugurimin e përkujtimores, Newseum shtoi emrat e gazetarëve që vdiqën në vitin 2013 në krye të detyrës. Të hënën, Newseum shtoi emrat e dhjetë gazetarëve në një mur përkujtimor që ku rradhiten më shumë se dy mijë e dy qind njerëz që vdiqën ose u vranë në detyrë për të raportuar lajmet mes viteve 1837 dhe 2013. Gene Policinsky thotë se ata përfaqësojnë rrezikun dhe sakrificat e bëra nga gazetarët në botë: Kathleen Carroll është nënpresidente e agjencisë së lajmeve Associated Press. Zonja Carroll thotë se pavarësisht nëse gazetarët raportojnë nga vendi i tyre ose një vend i largët, thelbi i punës së tyre është të njoftojnë për ngjarje botërore dhe të bëjnë të ditura të dhëna që disa preferojnë të mos dihen. Mick Deane ishte një prej tyre. Kameramani britanik për agjencinë Sky News u qëllua për vdekje në Egjipt ndërsa rregjistronte përleshjet mes forcave të sigurisë dhe mbështetësve të ish-presidentit egjiptian Mohammed Morsi. E veja dhe djemtë e tij morën pjesë në një ceremoni të Newseum. Të tjerë të vrarë në vitin 2013 përfshijnë Ghislaine Dupont dhe Claude Verlon të cilët u gjetën të vdekur disa orë pasi intervistuan një udhëheqës rebel nga Mali. Rodrigo Neto, të cilin e qëlluan ndërsa raportonte mbi korrupsionin e policisë së Brazilit, dhe Fernando Solijon të cilin e vranë në Ishujt Filipine pasi u kërcënua me vdekje. Zoti Policinski thotë se është e rëndësishme t’i kujtojmë të gjithë. Newseum thotë se emrat e shtuar përfaqësojnë të gjithë gazetarët të cilët vdiqën ose u vranë, pavarësisht nëse bota di rreth tyre apo jo. Organizatat ndërkombëtare të cilat punojnë për të mbrojtur gazetarët thonë se 77 prej tyre u vranë ndërsa raportonin lajmet në vitin 2013.